**Sukhoj Su-9** (NATO-kallenavn ***Fishpot***) var et jagerfly som ble utviklet av Sukhoj på 1950-tallet for Sovjets luftforsvar.

Utvikling
---------

Su-9 ble utviklet parallelt med Su-7 og flyene har flere fellestrekk. Den største forskjellen var at Su-9 ble levert med deltavinge i motsetning til Su-7 med pilvinge. Su-9 fikk også konvensjonelle ror. Deltavingen gjorde at Su-9 fikk samme vingeflate som Su-7 med 80 cm kortere vingespenn. Det ga lavere vekt og høyere hastighet.

Ettersom Su-9 ble utviklet for Sovjets luftforsvar fikk den ingen maskingevær. Hovedvåpenet var missiler. Missilet Kaliningrad K-5 var en primitiv strålestyrt robot som viste seg ha dårlig treffsikkerhet. Man utviklet derfor den forbedrede varianten K-55 som var samme robot, men levert med infrarød eller semiaktiv radarsøker fra roboten Vympel K-13.

Radaren SjD-30 var også et primitivt apparat som stort sett bare var brukbar som avstandsmåler og strålesender. Derfor startet Sukhoj på slutten av 1950-tallet med å utvikle Su-11 med radaren *Orjol* og roboten Kaliningrad R-8. Kombinasjonen radar-robot var tilfredsstillende, men Su-11 hadde fortsatt dårlig rekkevidde, noe som gjorde at produksjonen ble avbrutt etter drøyt hundre bygde fly.

På slutten av 1960-tallet ble det gjennomført våpenprøve med formål å gjøre Su-9 mer fleksibel. Blant annet prøvde man kanonkapselen UPK-23-250 og bomben FAB-250, men bruken av disse fikk ingen større tilslutning.

På begynnelsen av 1970-tallet ble Su-9 tatt ut og erstattet med Sukhoj Su-15 og Mikojan-Gurevitsj MiG-23. De fleste av flyene ble bygget om til fjernstyrtev målroboter.

Bruk
----

1. mai 1960 forsøkte en Su-9 å avvise en amerikansk Lockheed U-2 som krenkt sovjetisk luftrom ved Sverdlovsk. For å nå tilstrekkelig høyde starttet piloten uten robotbevæpning og var forberedt på å skyte ned det fremmede flyet om det ble nødvendig. Flyet ble i stedet skutt ned av en S-75 Dvina luftvernrobot og piloten Gary Powers ble tatt til fange.

Varianter
---------

* **Su-9** – Jagerfly. 1 100 bygget.
* **Su-9U** - Skolefly (NATO-kallenavn Maiden). Rundt 50 bygget.
* **Su-11** – Videreutvikling med mer moderne radar og bevæpning. 108 bygget.

Brukeer
-------

* Det sovjetiske flaggetRussland
* Sovjets luftforsvar

Spesifikasjoner
---------------

Sukhoj Su-9

| Tekniske data |  |
| --- | --- |
| Mannskap | 1 |
| Lengde | 17,30 m |
| Vingespenn | 9,40 m |
| Høyde | 4,88 m |
| Vingeareal | 25,00 m² |
| Vekt (uten last) | 9 070 kg |
| Vekt (maksimalt) | 13 600 kg |
| Motor | 1 × AL-7F (1 × 98,00 kN) |
| Ytelser |  |
| Maksimal hastighet | 2 337 km/t |
| Klatrefart | 117 m/s |
| Marsjhøyde | 18 852 m |
| Rekkevidde | 1 125 km |
|

Referanser
----------

1. ↑  Němeček, Václav, Přehled technických dat letounů. Vojenská letadla 5. 1982, Naše vojsko, Praha, s. 386-387.

Litteratur
----------

* Yefim Gordon & Dmitriy Komissarov; *Sukhoi interceptors - the Su-9, Su-11, and Su-15 unsung soviet cold war heroes* Schiffer Publishing 2019 ISBN 978-0-7643-5868-5

Eksterne lenker
---------------

* Wings Palette-fargelegging Arkivert 16. mai 2019 hos Wayback Machine.

| * v
* d
* r
Sukhoj fly |
| --- |
| Jagerfly / Avskjærere |  **·** Su-9
 **·** Su-11
 **·** Su-15
 **·** Su-27
 **·** Su-30 / MKK / MKI / MKM
 **·** Su-33
 **·** Su-35
 **·** Su-37
 **·** Su-57 |
| Bombefly / Angrepsfly |  **·** Su-2
 **·** Su-4
 **·** Su-7
 **·** Su-17
 **·** Su-20
 **·** Su-22
 **·** Su-24
 **·** Su-25
 **·** Su-32/Su-34
 **·** Su-39 |
| Rekognisering |  **·** Su-12 |
| Treningsfly |  **·** Su-26
 **·** Su-28
 **·** Su-29
 **·** Su-31 |
| Transportfly |  **·** Su-38
 **·** Su-80
 **·** S-21
 **·** KR-860
 **·** Superjet 100
 **·** Superjet 130 |
| Eksperimentelle |  **·** Su-1
 **·** Su-3
 **·** Su-5
 **·** Su-6
 **·** Su-7 (1944)
 **·** Su-8
 **·** Su-9 (1946)
 **·** Su-10
 **·** Su-11 (1946)
 **·** Su-13
 **·** Su-15 (1949)
 **·** Su-17 (1949)
 **·** Su-47
 **·** P-1
 **·** T-3
 **·** T-4
 **·** T-405
 **·** T-431 |
| Landbruk |  **·** Su-38 |
| Kansellerte prosjekter |  **·** KR-860
 **·** T-60S |

|  |  |
| --- | --- |
| Oppslagsverk/autoritetsdata | Store norske leksikon **·** LCCN
 |